techiaith/cofnodycynulliad_en-cy huggingface dataset:
English: Yes, I've considered many different schemes, and farmers have come to me around what they have done around this issue. As I said in my answer to Paul Davies, I've seen figures of £80,000 and I've seen figures of £150,000. I spoke to a farmer, I think from Monmouthshire, who had done it at a fraction of that cost. So, I do want to reassure Members that I am very open to the suggestions that have come forward and that's why it has taken much longer than I did anticipate in the first place.
Welsh: Ie, rwyf wedi ystyried sawl cynllun gwahanol, ac mae ffermwyr wedi sôn wrthyf am yr hyn y maent wedi'i wneud ynghylch y mater hwn. Fel y dywedais yn fy ateb i Paul Davies, rwyf wedi gweld ffigurau o £80,000 ac rwyf wedi gweld ffigurau o £150,000. Siaradais â ffermwr o Sir Fynwy, rwy'n credu, a oedd wedi gwneud hyn am ran fach iawn o'r gost honno. Felly, hoffwn sicrhau'r Aelodau fy mod yn agored iawn i'r awgrymiadau a gyflwynwyd, a dyna pam ei bod wedi cymryd llawer mwy o amser nag a ragwelais ar y cychwyn.
English: I'm sure that everybody wants the right decision to be made at the end of the day, and if a delay results in that, nobody's going to complain. Of course, the precondition is that we get the right decision at the end of the day. But, this particular experiment that I referred to a moment ago in the Cleddau has managed to reduce the nitrate leaches into the soil and the waterways by nearly 90 per cent. So, if that were to be extended countywide into Pembrokeshire, that would be a massive advantage to us. Schemes of this kind, I think, show the benefits of working with the industry to achieve desirable outcomes that will please those for whom environmental concerns are at the top of their agenda, without having to use a stick to force people to do what they don't want to do. This is in the best interests of farmers as well, because the National Farmers Union have developed this blue flag scheme, just like the red tractor, which would be a very useful method of marketing our products as well - that they're produced with environmentally sensitive policy. So, that's good news for farming as well as for the environment.
Welsh: Rwy'n siŵr fod pawb yn awyddus i weld y penderfyniad cywir yn cael ei wneud yn y pen draw, ac os yw oedi yn arwain at hynny, ni fydd unrhyw un yn cwyno. Wrth gwrs, y rhagamod yw ein bod yn cael y penderfyniad cywir yn y pen draw. Ond mae'r arbrawf penodol hwn y cyfeiriais ato gynnau yn y Cleddau wedi llwyddo i leihau trwytholch nitradau i'r pridd a'r dyfrffyrdd bron i 90 y cant. Felly, pe bai hynny'n cael ei ymestyn dros y sir gyfan yn Sir Benfro, byddai hynny'n fantais enfawr i ni. Credaf fod cynlluniau o'r fath yn dangos manteision gweithio gyda'r diwydiant i sicrhau canlyniadau dymunol y bydd pobl sydd â phryderon amgylcheddol ar frig eu hagendâu yn eu croesawu, heb orfod defnyddio ffon i orfodi pobl i wneud pethau nad ydynt yn dymuno'u gwneud. Mae hyn er lles gorau ffermwyr hefyd, gan fod Undeb Cenedlaethol yr Amaethwyr wedi datblygu'r cynllun baner las hwn, yn union fel y tractor coch, a fyddai'n ddull defnyddiol iawn o farchnata ein cynnyrch hefyd - eu bod wedi eu cynhyrchu gyda pholisi amgylcheddol sensitif. Felly, mae hynny'n newyddion da i'r diwydiant ffermio yn ogystal ag i'r amgylchedd.
English: I absolutely think you have to work with the industry in relation to policy and strategies, and it was just last week that the Minister for Environment and myself had a presentation around the blue flag scheme. So, we are still considering everything that's come before us over the past year. And I reiterate again: I will be making a statement in the next two weeks.
Welsh: Yn sicr, credaf fod yn rhaid i chi weithio gyda'r diwydiant mewn perthynas â pholisïau a strategaethau, a'r wythnos diwethaf, cafodd Gweinidog yr Amgylchedd a minnau gyflwyniad ynghylch y cynllun baner las. Felly, rydym yn dal i ystyried popeth sydd wedi dod ger ein bron dros y flwyddyn ddiwethaf. A dywedaf eto: byddaf yn gwneud datganiad yn y pythefnos nesaf.
English: It is important, of course, that environmental concerns are taken seriously, and, therefore, that the methods employed, if they're not controlled by statute or regulation, are properly audited and therefore the results can be regarded as credible. This particular scheme in the Cleddau is being audited by Natural Resources Wales, so there again, if the regulatory bodies are working hand in glove with the industry, at the end of the day, everybody is happy. And, after all, happiness is what we as politicians want to produce for our constituents. So, I hope that the Cabinet Secretary will, when she announces her result, be able to be the Cabinet Secretary for happiness in the countryside.
Welsh: Mae'n bwysig, wrth gwrs, fod pryderon amgylcheddol yn cael eu cymryd o ddifrif, a bod y dulliau a ddefnyddir felly, os na chânt eu rheoli drwy statud neu reoliadau, yn cael eu harchwilio'n briodol, a bod modd ystyried y canlyniadau'n rhai credadwy o'r herwydd. Mae'r cynllun penodol hwn yn y Cleddau yn cael ei archwilio gan Cyfoeth Naturiol Cymru, felly unwaith eto, os yw'r cyrff rheoleiddio yn gweithio law yn llaw â'r diwydiant, yn y pen draw, mae pawb yn hapus. Ac wedi'r cyfan, hapusrwydd yw'r hyn rydym ni fel gwleidyddion am ei sicrhau ar gyfer ein hetholwyr. Felly, gobeithiaf y bydd Ysgrifennydd y Cabinet, pan fydd yn cyhoeddi ei chanlyniad, yn gallu bod yn Ysgrifennydd y Cabinet dros hapusrwydd yng nghefn gwlad.
English: Well, yes, I'd like to think I am the Cabinet Secretary for happiness in the countryside. I think, at the beginning of that last question, you made a very important point about the balance. I always used to say, at that time, that I was Cabinet Secretary for Environment and Rural Affairs, so it was absolutely imperative that I did that balancing. Now, obviously, we've got a Minister for Environment, but that doesn't mean that the environment is any less important to me as Cabinet Secretary. So, it is absolutely vital that any policy you bring forward is a balanced approach. It's certainly been very helpful having so many responses to the consultation and having so many individual farmers - and then, obviously, the two farmers who came to see me around the blue flag scheme - bringing forward their ideas about how they've managed to reduce the nitrates, et cetera. So, yes, you're right, I will be bringing forward that statement.
Welsh: Wel, ie, hoffwn feddwl mai fi yw Ysgrifennydd y Cabinet dros hapusrwydd yng nghefn gwlad. Credaf, ar ddechrau'r cwestiwn diwethaf hwnnw, eich bod wedi gwneud pwynt pwysig iawn ynglŷn â'r cydbwysedd. Roeddwn bob amser yn arfer dweud, ar y pryd, fy mod yn Ysgrifennydd y Cabinet dros yr Amgylchedd a Materion Gwledig, felly roedd yn hollbwysig fy mod yn sicrhau'r cydbwysedd hwnnw. Nawr, wrth gwrs, mae gennym Weinidog yr Amgylchedd, ond nid yw hynny'n golygu bod yr amgylchedd yn llai pwysig i mi fel Ysgrifennydd y Cabinet. Felly, mae'n gwbl hanfodol fod unrhyw bolisi a gyflwynwch yn cyfleu ymagwedd gytbwys. Yn sicr, mae wedi bod yn ddefnyddiol iawn cael cynifer o ymatebion i'r ymgynghoriad a chael cynifer o ffermwyr unigol - a hefyd, yn amlwg, y ddau ffermwr a ddaeth i'm gweld mewn perthynas â'r cynllun baner las - yn cyflwyno'u syniadau ynglŷn â sut y maent wedi llwyddo i leihau lefel y nitradau, ac ati. Felly, rydych yn llygad eich lle, byddaf yn gwneud y datganiad hwnnw.
English: Thank you, Presiding Officer. Can I make the Cabinet Secretary very happy by saying I won't ask her about NVZs, but wait for her statement in a couple of weeks' time? But I'll make her less happy, perhaps, by asking her this: why has her department suffered the biggest single cut in the draft Welsh Government budget, and what does that really say about the commitment of the Government to the environment and rural affairs?
Welsh: Diolch, Lywydd. A gaf fi wneud Ysgrifennydd y Cabinet yn hapus iawn drwy ddweud na fyddaf yn ei holi ynglŷn â pharthau perygl nitradau, ond yn aros am ei datganiad ymhen wythnos neu ddwy? Ond byddaf yn ei gwneud yn llai hapus, o bosibl, drwy ofyn hyn iddi: pam fod ei hadran wedi wynebu'r toriad unigol mwyaf yng nghyllideb ddrafft Llywodraeth Cymru, a beth y mae hynny'n ei ddweud, mewn gwirionedd, am ymrwymiad y Llywodraeth i'r amgylchedd a materion gwledig?
English: Well, you'll appreciate that we've all had to make some very difficult decisions. I was in front of committee last week, having budget scrutiny, and you'll be aware that there was lots of noise around the fact that my budget had been cut by 5 per cent; it hadn't, because I transferred £35 million of waste funding into the revenue support grant. But still, I have had a cut of 1.5 per cent. I hope, again, I've balanced it. I've got a very broad portfolio, but I hope that no part of the portfolio feels that it's had cuts that aren't proportionate.
Welsh: Wel, byddwch yn deall fod pob un ohonom wedi gorfod gwneud rhai penderfyniadau anodd iawn. Roeddwn gerbron y pwyllgor yr wythnos diwethaf, yn ystod y broses o graffu ar y gyllideb, a byddwch yn gwybod fod llawer o sôn wedi bod ynglŷn â'r ffaith bod fy nghyllideb wedi'i thorri 5 y cant; nid oedd hynny'n wir, gan fy mod wedi trosglwyddo £35 miliwn o gyllid gwastraff i'r grant cynnal refeniw. Er hynny, rwyf wedi cael toriad o 1.5 y cant. Gobeithiaf, unwaith eto, fy mod wedi'i gydbwyso. Mae gennyf bortffolio eang iawn, ond rwy'n gobeithio nad oes unrhyw ran o'r portffolio yn teimlo eu bod wedi cael toriadau nad ydynt yn gymesur.
English: Nevertheless, her portfolio has suffered from the same 5 per cent cuts on local government grants, which have been recycled to help social services and health. She has confirmed, implicitly, that, in fact, her department has had the biggest cut of any department within the Welsh Government in this budget. We know that there are difficulties in the budget, but it's singular that this department has been singled out for that largest cut. Now, the finance Secretary told the Finance Committee last week that £100 million that has been held back in reserves in anticipation of further efficiency cuts can now be made available, as these cuts are not now expected, following the budget last week. So, can I ask her, as the Cabinet Secretary: what is she bidding for out of this £100 million? Last year, with a bit of Plaid Cymru chivvying along, she got a bit of extra money for flood prevention schemes, as I recall. What is she looking to reinstate now to her budget?
Welsh: Serch hynny, mae ei phortffolio wedi dioddef o ganlyniad i'r un toriadau 5 y cant i grantiau llywodraeth leol, sydd wedi cael eu hailgylchu i helpu gwasanaethau cymdeithasol ac iechyd. Mae hi wedi cadarnhau'n bendant mai ei hadran hi, mewn gwirionedd, sydd wedi wynebu'r toriad mwyaf o unrhyw un o adrannau Llywodraeth Cymru yn y gyllideb hon. Gwyddom fod anawsterau ynghlwm wrth y gyllideb, ond mae'n rhyfedd fod yr adran hon wedi cael ei dewis ar gyfer y toriad mwyaf hwnnw. Nawr, dywedodd yr Ysgrifennydd cyllid wrth y Pwyllgor Cyllid yr wythnos diwethaf fod £100 miliwn a oedd wedi'i gadw yn y cronfeydd wrth gefn wrth ragweld rhagor o doriadau effeithlonrwydd ar gael bellach, gan na ddisgwylir y toriadau hyn bellach, yn dilyn y gyllideb yr wythnos diwethaf. Felly, a gaf fi ofyn iddi, fel Ysgrifennydd y Cabinet: beth y mae'n cynnig amdano o'r £100 miliwn hwn? Y llynedd, gyda Phlaid Cymru yn ymlid, cafodd ychydig o arian ychwanegol ar gyfer cynlluniau atal llifogydd, yn ôl yr hyn a gofiaf. Beth y mae'n awyddus i'w adfer yn awr i'w chyllideb?
English: When I go back to my office after this question session, I will be meeting with officials ahead of writing to the finance Minister. I think I was the first to put a bid in, so you'll be pleased to hear that. I have confirmed that my department has had the biggest cut, because it has - it's a fact. So, I'm not going to try and hide behind that, but I think we have managed to balance things so that, as I said, no one part of the portfolio has had a bigger hit. We've tried to share the pain across, if you like. I didn't come into politics to make cuts - nobody did - but we are faced with the reality. So, as you say, there's this £100 million now. What will I be looking to reinstate? Well, again, one of my priority areas, probably shared by many Members, is around warm homes. We need to be looking at what we are doing in retrofitting our housing stock, particularly to be able to meet the low-carbon budgets that, obviously, we'll be setting. So, that's one area I'm looking at. Flooding, obviously - we had some horrendous flooding last week. When I was up in Llangefni on Thursday, Llangefni suffered incredibly, and the Member for Ynys Môn has already written to me regarding the flooding in Menai Bridge - I think that's where specifically you raised. So, I will be looking, certainly, at flooding, also. But if Plaid Cymru want to come forward with any views, I'll be very happy to do that - obviously, you supported our budget.
Welsh: Pan fyddaf yn dychwelyd i fy swyddfa ar ôl y sesiwn gwestiynau hon, byddaf yn cyfarfod â swyddogion cyn ysgrifennu at y Gweinidog cyllid. Credaf mai fi oedd y cyntaf i gyflwyno cynnig, felly byddwch yn falch o glywed hynny. Rwyf wedi cadarnhau mai fy adran i sydd wedi cael y toriad mwyaf, gan fod ganddi - mae'n ffaith. Felly, nid wyf am geisio cuddio y tu ôl i hynny, ond credaf ein bod wedi llwyddo i gydbwyso pethau fel nad oes un rhan o'r portffolio, fel y dywedais, wedi cael mwy o ergyd. Rydym wedi ceisio rhannu'r boen, os mynnwch. Ni ddeuthum i mewn i wleidyddiaeth i wneud toriadau - ni wnaeth unrhyw un - ond rydym yn wynebu'r realiti. Felly, fel y dywedwch, mae'r £100 miliwn hwn gennym bellach. Beth y byddaf yn ceisio'i adfer? Wel, unwaith eto, un o'r blaenoriaethau rwy'n eu rhannu, fwy na thebyg, gyda llawer o'r Aelodau, yw cartrefi cynnes. Mae angen i ni edrych ar beth a wnawn mewn perthynas ag ôl-osod ein stoc dai, yn enwedig er mwyn gallu bodloni'r cyllidebau carbon isel y byddwn yn eu gosod, wrth gwrs. Felly, dyna un maes rwy'n edrych arno. Llifogydd, yn amlwg - cawsom lifogydd erchyll yr wythnos diwethaf. Pan oeddwn yn Llangefni ddydd Iau, dioddefodd Llangefni'n aruthrol, ac mae'r Aelod dros Ynys Môn eisoes wedi ysgrifennu ataf mewn perthynas â'r llifogydd ym Mhorthaethwy - rwy'n credu mai dyna lle y sonioch amdano'n benodol. Felly, byddaf yn edrych ar lifogydd hefyd, yn sicr. Ond os yw Plaid Cymru yn awyddus i gyflwyno safbwyntiau, rwy'n fwy na pharod i wneud hynny - yn amlwg, fe gefnogoch chi ein cyllideb.
English: You're quite right, we do have a budget agreement, and I'm very pleased with some of the things that we've got from that. Some of the things you mentioned, Cabinet Secretary, however, are important, but, on the whole, they're capital. You could be using the ability of the new much-talked-about but strange capital that's come to the Welsh Government, this transactional sort of capital, to look at how that could go into warm homes, for example. So, that still leaves you, I think, bidding for this £100 million, and I look forward to seeing the impact of your lobbying on the finance Cabinet Secretary in the final budget. But, of course, though you have been successful in paying the basic farm payments, and you announced that in the winter show this week, there are wider questions about ongoing funding as we leave the European Union. It seems increasingly clear to me that, in fact, we cannot bank the promises that have been made about ongoing common agricultural policy and farm payments beyond 2020. There's been much talk about 2022, but, in fact, when you look at the guarantees, they are rock solid, perhaps, until 2020, but, after that, they look rather shaky to my mind. So, can I ask her whether she agrees with that analysis from the Westminster perspective and whether she is now in a position to give an unequivocal guarantee, in this Assembly, that at least for this Assembly term - this Assembly term - this Welsh Government will continue the current envelope of farm payments?
Welsh: Rydych yn llygad eich lle, mae gennym gytundeb cyllidebol, ac rwy'n falch iawn o rai o'r pethau a gawsom o ganlyniad i hynny. Fodd bynnag, mae rhai o'r pethau a grybwyllwyd gennych, Ysgrifennydd y Cabinet, yn bwysig, ond ar y cyfan, cyfalaf ydynt. Gallech ddefnyddio gallu'r cyfalaf newydd rhyfedd hwn y mae llawer o sôn amdano sydd wedi dod i Lywodraeth Cymru, y math hwn o gyfalaf trafodiadol, i edrych ar sut y gallai hwnnw fynd tuag at gartrefi cynnes, er enghraifft. Felly, credaf fod hynny'n dal i olygu eich bod chi'n cynnig am y £100 miliwn hwn, ac edrychaf ymlaen at weld effaith eich lobïo ar Ysgrifennydd y Cabinet dros gyllid yn y gyllideb derfynol. Ond wrth gwrs, er eich bod wedi llwyddo i dalu'r taliadau fferm sylfaenol, ac fe gyhoeddoch hynny yn y ffair aeaf yr wythnos hon, mae cwestiynau ehangach ynghylch arian parhaus wrth inni adael yr Undeb Ewropeaidd. Ymddengys yn gynyddol amlwg i mi na allwn ddibynnu ar yr addewidion a wnaed ynghylch polisi amaethyddol cyffredin a thaliadau fferm parhaus y tu hwnt i 2020. Mae llawer o sôn wedi bod am 2022, ond mewn gwirionedd, pan edrychwch ar y gwarantau, maent yn hollol gadarn tan 2020, efallai, ond ar ôl hynny, maent yn edrych braidd yn sigledig yn fy marn i. Felly, a gaf fi ofyn iddi a yw'n cytuno â'r dadansoddiad hwnnw o safbwynt San Steffan ac a yw bellach mewn sefyllfa i roi sicrwydd llwyr yn y Cynulliad, ar gyfer tymor y Cynulliad hwn o leiaf - tymor y Cynulliad hwn - y bydd Llywodraeth Cymru'n parhau'r amlen bresennol o daliadau fferm?
English: Yes, for this Assembly term we will - so, until 2021. I absolutely agree with you around 2020 and 2022. We have had assurance that we will have that funding until the end of the Westminster Parliament in 2022, but then you hear different noises coming around. But, as far as I'm concerned, the Treasury has given assurance to fully fund direct payments until 2022. I'm very pleased you mentioned the basic payment scheme. I was very pleased to announce at the winter fair on Monday that 91 per cent of our farmers will be getting their payment on Friday. That's the first day possible that they can do that. So, we'll be paying, I think, £201 million to over 14,000 of our farmers, and I would just like to pay tribute to my team who have done that. They're not a very big team, but, again I think when - I haven't seen the other countries, what figures they're bringing forward, but I would imagine we'll be way ahead of the game again.
Welsh: Ydw, ar gyfer tymor y Cynulliad hwn fe fyddwn yn gwneud hynny - felly, tan 2021. Rwy'n cytuno'n llwyr â chi ynglŷn â 2020 a 2022. Rydym wedi cael sicrwydd y byddwn yn derbyn y cyllid hwnnw tan ddiwedd tymor Senedd San Steffan yn 2022, ond wedyn rydych yn clywed sibrydion gwahanol. Ond o'm rhan i, mae'r Trysorlys wedi rhoi sicrwydd i ariannu taliadau uniongyrchol yn llawn tan 2022. Rwy'n falch iawn eich bod wedi crybwyll y cynllun taliadau sylfaenol. Roeddwn yn falch iawn o gyhoeddi yn y ffair aeaf ddydd Llun y bydd 91 y cant o'n ffermwyr yn derbyn eu taliadau ddydd Gwener. Dyna'r diwrnod cyntaf y bydd modd iddynt wneud hynny. Felly, credaf y byddwn yn talu £201 miliwn i dros 14,000 o'n ffermwyr, a hoffwn dalu teyrnged i fy nhîm sydd wedi gwneud hynny. Nid ydynt yn dîm mawr iawn, ond unwaith eto, credaf pan - nid wyf wedi gweld y gwledydd eraill, pa ffigurau y maent hwy yn eu cyflwyno, ond buaswn yn dychmygu y byddwn ymhell ar y blaen unwaith eto.
English: Average levels of air pollution across Wales, including in south-west Wales, have improved over recent decades, but we still face significant challenges. We must do more to improve air quality in all regions and I have tabled a debate in December to discuss plans for cross-government action.
Welsh: Mae lefelau cyfartalog llygredd aer ledled Cymru, gan gynnwys yn ne-orllewin Cymru, wedi gwella dros y degawdau diwethaf, ond rydym yn dal i wynebu heriau sylweddol. Mae'n rhaid i ni wneud rhagor i wella ansawdd aer ym mhob ardal ac rwyf wedi cyflwyno dadl ar gyfer mis Rhagfyr i drafod cynlluniau ar gyfer gweithredu trawslywodraethol.
English: Can I thank the Minister for that reply? Further to that, recent data released by the Royal College of Physicians show that two areas in my region, Port Talbot and Swansea, are recognised amongst the worst areas in the UK in terms of air quality and are breaching World Health Organization guidelines at present. With Healthy Air Cymru stating that the Welsh Government needs to lead the way on reducing air pollution in these areas, what assurances can you provide that you recognise the scale of the problem, and do you agree that you need to raise the bar in terms of your collaborative work with local authorities to tackle the air pollution issues within these areas?
Welsh: A gaf fi ddiolch i'r Gweinidog am ei hateb? Yn ychwanegol at hynny, dengys data diweddar a gyhoeddwyd gan Goleg Brenhinol y Meddygon fod dwy ardal yn fy rhanbarth, Port Talbot ac Abertawe, yn cael eu cydnabod ymhlith yr ardaloedd gwaethaf yn y DU o ran ansawdd aer a'u bod yn mynd yn groes i ganllawiau Sefydliad Iechyd y Byd ar hyn o bryd. Gyda Healthy Air Cymru yn datgan bod angen i Lywodraeth Cymru arwain mewn perthynas â lleihau llygredd aer yn yr ardaloedd hyn, pa sicrwydd y gallwch ei roi eich bod yn cydnabod maint y broblem, ac a ydych yn cytuno bod yn rhaid i chi godi'r safon o ran eich gwaith cydweithredol gydag awdurdodau lleol i fynd i'r afael â phroblemau llygredd aer yn yr ardaloedd hyn?
English: May I thank the Member for his question? You're absolutely right to raise this important issue, and it's something that will be high on my agenda going forward in this portfolio. We know that historically Port Talbot has a high level of PM10 pollution, and this is generally, obviously, attributed to the industrial nature of the area. I know that Welsh Government officials regularly meet with steelworks operators, Natural Resources Wales and Neath Port Talbot County Borough Council to identify potential sources of, and solutions for, the high PM10 levels. As I said, we are tabling a debate next week to discuss this. We will look at, actually, not just what local authorities are doing in terms of the clean air framework, but also what we can do across Government to meet those challenges and to create healthy, better air quality throughout Wales.
Welsh: A gaf fi ddiolch i'r Aelod am ei gwestiwn? Rydych yn llygad eich lle i godi'r mater pwysig hwn, ac mae'n rhywbeth a fydd yn uchel ar fy agenda yn y portffolio hwn yn y dyfodol. Gwyddom, yn hanesyddol, fod lefel uchel o lygredd PM10 ym Mhort Talbot, ac yn gyffredinol, tybir bod hyn, yn amlwg, yn deillio o natur ddiwydiannol yr ardal. Gwn fod swyddogion Llywodraeth Cymru yn cyfarfod yn rheolaidd â gweithredwyr gwaith dur, Cyfoeth Naturiol Cymru a Chyngor Bwrdeistref Sirol Castell-nedd Port Talbot i nodi ffynonellau posibl ac atebion i'r lefelau uchel o PM10. Fel y dywedais, byddwn yn cyflwyno dadl yr wythnos nesaf i drafod hyn. Byddwn yn ystyried nid yn unig beth y mae awdurdodau lleol yn ei wneud mewn perthynas â'r fframwaith aer glân, ond hefyd beth y gallwn ei wneud ar draws y Llywodraeth i oresgyn yr heriau hynny ac i greu ansawdd aer iach a gwell ledled Cymru.